Danut Ivanescu - Si Pinochio era viu 


Da, recunosc, ma numar printre cei numiti de voi, cu un zimbet in coltul gurii, escapisti. 
Ce mai tura-vura, o spun franc, cu mina pe inima. Asa e, ma. O stiu, nu trebuie sa mi-o 
explice vreun timpit cu diploma agatata pe peretele din fata usii cabinetului. Si? Aveti 
ceva de comentat? Ce-i cu mutrele astea? Ma priviti de sus, care va sa zica. Aaaa, domnii 
se cred superiori! Realisti! Descurcareti! Smecheri! Cu picioarele-n "aici" si cu scula-n 
"acum", pina la prasele! Voi aveti, eu nu. Voi stiti, eu nu. Minti de beton, suflete de 
carton, limbi de lemn, vieti de cacat. Pe dracu”! Pe dracu”, scumpilor, ca sa nu spun 
altfel! V-as rani urechusele sensibile. Alea explorate vinerea de limbile dansatoarelor de 
la 69. Ce sa-i faci, n-am crescut chiar in Mayfair, puisorilor. 

Cum? Ah, viata-i frumoasa, nu? Si oamenii buni, asa-i? lar raul o ia vesnic pe coaja. Da, 
sigur ca da! Am vazut-o intr-o multime de filme. Si Pinochio era viu! Ma rog, astazi nu 
vreau sa ma cert cu nimeni. Cu atit mai putin cu voi. Nu vreau sa va supar, ma. Nu-s 
timpit totusi! Totusi nu-s timpit! Totusi nu-s timpit! Eu vind, voi cumparati! De ce v-as 
supara? 

Pa! Deocamdata va pup, drajilor! Pe obraz si pe frunte, dac-aveti asa ceva. Ma-ntore in 
jegul meu de apartament. Intre cei patru pereti acoperiti cu gindurile mele de-o clipa. 
Cocotati deasupra norilor, ca sa zic asa, dar ramasi sub talpa Lui. In mocirla deasupra 
norilor, as adauga. Ce dragut! Cuvintele frumoase, bine alese, invelite intr-o pojghita 
patetica, prind intotdeauna. Ba chiar unii scot bani din chestia asta. 

Hai, hai, lasa vrajile, Mario! Alege si gata! Nu mai bate cimpii. Ei da, inchipuiti-va ca mi 
se ofera, culmea, posibilitatea de-a discerne! Halucinogene, filme psiho-adezive, dreams 
maker, alcool sau chiar Grigorie cu amintirile lui empatice. Nu! Dreams maker! Asta va 
fi calea de azi. 

lacata, ca sa-l citez pe un prieten. Salt "utilajul" de sub masa si mi-l fixez pe teasta. 
Gingas! Pios! Imi place caldura lui nevie. Mai mult decit a unei... Mai mult decit a uneia. 
He-he! V-am prins! Iar v-ati strimbat! Nu negati! Asta e! Comportati-va atunci normal! 
De ce sa va formalizati, domnilor? Aveti curajul opiniei! 

Simt usoare piscaturi in timple si peretii aluneca spre orizonturi. Se pierd acolo, in spatele 
lor. Superba-i cimpia. Galben unduitor patat cu rosu. De colo pina colo. Masa spinteca 
lanul cu pieptul. Maiestuoasa ca o brigantina. Santa Maria de los naufragios. Griul are 
inaltimea adecvata. Exact pina la sfircuri. Asa am vrut eu. E cald si miroase a... Nu stiu a 
ce miroase. Placut oricum. Masenka se cufunda, deodata, in valurile aurii. A cazut, a 
plonjat, nu conteaza. Cinci-sase pasi si-am ajuns-o din urma. Zace ca rastignita. Pierduta 
in incilceala vegetala. Se intoarse incet cu fata in sus. Ii vad ochii mari, negri. Ma inec in 
bezna lor. O acopar cu trupul. Nu, nu vreau nimic, doar sa-i simt pielea, atit! Fierbinte si 
vie. Rasuflarea ei precipitata ma gidila in ureche. Senzatii, senzatii! Fir-as al dracu”, cit 
de usor e sa fii fericit! Multumit, adica. Impacat. Cu tine. Si cu ceilalti. Oarecum. In 
momente de-astea ii suporti sau ii uiti. Vintul, anemic si-asa, se opreste de tot. De parca 
ar intui. Lacustele amutesc si ele o clipa. Razele soarelui intepenesc. Se poate, se poate, 
garantez! Si daca garantez eu, e adevarat! O stiu! 

Bip-bip, bip-bip! Peretii navalesc spre mine. Aproape ca ma strivesc. Afisul cu baietii de 
la "Metastaza" imi acopera brusc privirea. Tu-ti mortii tai de viata! Pastele ma-tii de 
limitator temporal! Mi-am propus, de-atitea ori, sa-l by-passez, dar tot n-am facut-o! 


Mark sustine ca ar fi imposibil. Bati cimpii, batrine, bati cimpii! O modalitate trebuie sa 
existe! Pune-ti mintea pe bigudiuri si afl-o, daca-mi esti prieten! Periculoasa, neortodoxa, 
nu conteaza. "OK, OK, Mario! Ai dreptat! Este posibil! Si Pinochio era viu!", mi-a 
raspuns timpitul. 

Ma tirsii pina-n bucatarie. Pahare slinoase, farfurii gretoase, pete, balti, resturi uscate sau 
mucegaite. Are o oarecare estetica harababura. O observ, in ciuda faptului ca nu ma scald 
chiar in apele mele. Normal! Ce-ati zice sa va treaca o locomotiva prin pat tocmai cind ati 
ajuns la sfirsitul preludiului cu o "papadie" talentata. "Makin” love to you, it's all I want 
to do!" Eh, cam asta simteam eu. 

Smucesc usa frigiderului. Bere, bere si vin. Insfac o cutie de Pilsen. O dragalasa cutie de 
Pilsen. O desfac. O sorb chiar. Perfect. Curata gitlejul si netezeste nervii. Inca una. 
Nauceste gindurile. Si-nca una? 

Inot inapoi spre living. Un soi de craul, usor bilbiit. Ma prabusesc in fotoliu. Fixez din 
nou inductorii. Play! "Fuck you, man! What do you want?" Degetele alearga. Masa TXT. 
"Time?" Max. "Intensity?" Max. "Feelings regulator?" Manual. "Alarm physics 
parameters?" Anulez siguranta. O smulg pur si simplu. Potrivesc apoi un cui in locas. 
Da, e tot acolo, intre spice! Asa cum am lasat-o. Ma astepta. Ce catedrale, dom'le, ce 
palate? Arhitectura Masenkai s-o vedeti si nu va mai trebuie nimic! Pe cuvint! In plus 
invatati si geometrie. Linia dreapta, unghiul? Anorganicul adoptat prosteste. Curba-i 
totul, v-o spune Mario! Adevarul e ca nici eu nu mi-as fi putut imagina inainte ce poate 
iesi numai incovoind si rotind o dreapta. Am insa... Ce... Sinii si fesele tisnind in bolte 
strinse, pline, coapsele arcuindu-se fin, linia dulce a umerilor... Nu! E de nedescris! O 
femeie si-un barbat nu puteau darui lumii asa ceva. 

Singele imi zvicneste in timple. Nu fi dobitoc! Nu strica totul tocmai acum, animalule! Ii 
intind mina, inabusindu-mi instinctul. Dorintele. O ajut sa se ridice. Zimbeste. 
Dumnezeule, cum zimbeste! V-as toca pe toti cu satirul daca mi-ar cere-o! Doar pentru 
zimbetul asta. Mergem la ea. Un apartament alb, imens, plin de unduiri. Cum altfel ar fi 
putut fi? Ascultam muzica si bem coniac. Vechi amindoua. Police si Courvoisier. 
Perfecta combinatie. Jocul flacarilor din camin ii imprumuta Masenkai un aer de vis. Ma 
apropii. Indraznesc. O sarut usor pe buze. Simt cum mor. Da, asta trebuie sa fie moartea. 
Bip-bip, bip-bip! Podeaua slinoasa, intesata de urme. Ale mele, ale cui altcuiva? 
Traiectoriile ultimelor saptamini. Fereastra sparta si dincolo de ea valatuci galbui. Sapte 
jumate. Golesc sticla de vin. Ma umplu pina-n git. Deci, asta mi-e volumul interior: un 
litru. Dar deasupra marului lui Adam? Acolo cit incape? 

Azi e luni. Tomorrow, the day after tomorrow, Joi si gata saptamina. Dar pina atunci... 
Dimineti rincede, imbicsite, munca aia imputita care nu-mi spune nimic, colegii 
plicticosi, suturile lui Goldstein... 

Muri-ti-ar sefule, tocmai cind ai nevoie de ea! 

Trag niste toale pe mine, aproape la intimplare. Cele mai putin jegoase. Beau o cafea 
ramasa de... Ramasa. Nu incui. La ce bun? Urc in lift cu inca doi vecini. De vreme ce 
coboara de la acelasi etaj cu mine inseamna ca-mi sint vecini, nu? Un bosorog gras, cu 
puncte negre pe nas si ghiul de aur. O muiere uscata, zugravita, care ma priveste scurt de 
sus. He-he! "Saru'mina, doamna! Ce mai faceti?" "Bon jour! Il duc pe Samson la 
plimbare". Probabil ca de potaia atirnata la capatul lesei e vorba. Un soi de sobolan zbirlit 
si balos. "Mai bine l-ati impusca, doamna! l-ati face un bine!" Ii ignor privirea care se 
vrea taioasa. Cobor din lift si ma arunc in colcaiala strazii. Pe ultima treapta zace un 


cersetor fara picioare. Veteran din Balcani probabil. Citiva pusti aproape la fel de jegosi 
ca el il improasca cu gunoaie. Nu se sinchiseste. 

- Salut! spun. 

- Salut! raspunde. 

- De ce nu-i alungi? 

- Daca-i bucura, lasa-i s-o faca! 

- Ma rog... Treaba ta... Sa stii ca azi n-am nimic sa-ti dau. 

Se intoarce si ma priveste in ochi. 

- E-n regula, mai draga! Poti sa te cari! Sa ai o zi buna! 

O zi buna? Da, o zi perfecta! Si Pinochio era viu! Tusesc de-mi sar ochii. Nu-mi prieste 
ceata. In asteptarea metroului infulec doua sandvisuri cu gust de purgativ. Ma calc apoi in 
picioare cu inca o suta de prapaditi care incearca sa urce in vagoane. Intirzii, in ciuda 
efortului. Secretara imi sopteste ca am fost concediat. Prin usa intredeschisa zaresc chelia 
lucind de transpiratie a sefului. Ma aude chicotind si ridica brusc capul. Mirii dulce: 

- Mare scofala, ba, impotentule! Cu prima ocazie iti umplu gura! 

Apuc sa-l vad cum se invineteste inainte de-a o sterge. 

Si-acum? As bea ceva. Beau ceva. Ma trezesc spre seara, trintit in iarba. Parcul e pustiu. 
Apare leganindu-se o Sora a Caintei, care ar avea ceva greutate de pierdut. Se zbate putin, 
pina-mi prinde intentiile, dar dupa aia... Mai sopteste doar "Fara perversiuni!" Se 
subestimeaza maicuta! Ma face praf! Fara libidoton sau amplif erogen. Nici macar nu 
transpira, cuvioasa. Desi la un moment dat mai-mai sa ma inhibe. Balmajea printre 
gemete ceva despre empatie. Sa ma buseasca risul, nu alta. Pesemne astepta cine stie ce 
entuziasme si duiosii de la mine. Acceptam sa traiesc, suportam viata, ii ofeream chiar 
ceva placere, nu era de ajuns? Am reusit sa depasesc momentul. E drept ca se implineste 
o saptamina de cind n-am mai calcat in lacasurile de erotomecanica din Tantra Square. 
He-he! Le stiti pe Triebe si Furchte? Sandvisul viu. Imaginati-va framintat intre corpurile 
a doua siameze avind o singura pereche de gambe. Te urci pe pereti! V-o spune orice 
barbat din Troaca. 

N-a protestat maicuta nici cind i-am scapat un dos de palma peste gura. S-a ridicat, si-a 
sters singele cu mineca si-atit. Desi ma putea casapi, fara doar si poate. Am recunoscut in 
gesturile ei invataturile scolii Shakti. Cam tirziu, ce-i drept. Din fericire stia ca urmele de 
violenta sint certificatul ei de victima in ochii suratelor. Si-apoi i-o fi placut. De ce nu! 
Dracu” stie ce au astea in cap! 

Ajung, in sfirsit, acasa. Cersetorul lipseste. Au ramas gunoaiele. Portareasa striga dupa 
mine. Ma opresc fara sa ma intorc. 

- V-a cautat doamna dupa-amiaza! Spunea ca... 

- Da-o-n ma-sa! ii arunc peste umar. 

Stiu ca in spatele meu madam Rivolette tremura de indignare. Trei sute de livre de hoit 
puritan si sentimental.. O ignor, bineinteles. Urc in lift. Cobor din lift. Deschid usa 
apartamentului. Inchid usa apartamentului. Citesc biletul de pe masa. Sec precum o 
chitanta. De mult nu mai avem nimic in comun. S-a strecurat ceva intre noi. Dracu” stie 
ce, nici nu incerc sa aflu. Asta-i treaba psihologilor, a sociologilor sau mai stiu eu a cui 
din gasca asta curioasa. A mea in nici un caz. M-am saturat sa ma tot burdusesc cu chestii 
care nu-mi vor folosi niciodata, nici macar in situatii asemanatoare. Experienta e pentru 
cretinii care vor sa se adaptaze. Eh, gata cu truismele! 


Play! Valurile marii imi mingiie picioarele. Deschid ochii, dar soarele arde privirea. 
Cobor din nou pleoapele. Ma intind. Sa lenevesti, Doamne! Sa fii si-atit! Ce-ti poti dori 
mai mult? O bere! Pipai cu stinga nisipul fierbinte. Gasesc o cutie. Receeeee! Asa am 
vrut-o! Simt niste buze pe lobul urechii. O prind de sub brate si o trag peste mine. E uda. 
De-abia a iesit din apa. Ma strabate un fior. "Atentie! Berea!" aud. Duca-se! 

Bip-bip, bip-bip! Nu, in felul asta nu mai pot continua! Imi smulg diem-ul de pe cap si-l 
izbesc de perete. Redevine ceea ce e de fapt. Un pumn de mataraie. Un pumn mai mare. 
Ma tirasc pina-n baie. In oglinda se lafaie un spectru. Si prost imbracat pe deasupra. Il 
scuip. Banutul aterizeaza intre ochi. Nu se sinchiseste, boul. In frigider mai e bere. Indes 
in mine cam o galeata. Cit cuprinde. Eh, vezi, asa vin ideile! Bani n-am, slujba de 
asemenea... Zile-ar mai fi, dar ce... dracu” sa fac cu ele fara diem?! Solutia? 

Insfac revolverul de sub saltea. Mostenire de la bunicul. Barbat adevarat bunicul, nu ca 
tata. Il strecor in buzunarul trenciului. les. Scot in treacat limba la madam Rivoletto. Oh! 
Vai! Eh! 

Merg fara tinta, holbindu-ma la vitrine. Spre seara gasesc. Hampton Electronics. Ia uite 
ce scula... De zece ori mai mica decit hirbul meu. Decit fostul meu hirb. Luceste stins. 
Promitator. Ma cheama. Intru. O femeiusca, genul inocent, imi iese la intimplare cu 
zimbetul pe buze. Ma poate ajuta cu ceva? Da, cu multe m-ar putea ajuta! Nici nu-si 
imagineaza cu cite! Pastrez totusi pentru mine remarcele colaterale. Cer doar prospectul 
diem-ului. Dumnezeule, cite stie magaria asta lucitoare sa faca! Exact ce visam de-atita 
vreme. Tot raul spre bine, deci. Magazinul se goleste intre timp. Ultimii cumparatori curg 
ordonat si civilizat spre iesire. Ora inchiderii. Scot revolverul si i-l proptesc intre tite. "Nu 
vreau decit diem-ul, iubito! Atit!" Cred ca-i uda fleasca, saraca! Si nu de drag. Mai are 
multe de-nvatat de la viata. Nu s-a balacit destul in haznaua din jur. Inhat cutia si-o 
pocnesc fara chef. Cade gramada in spatele tejghelei. I s-au dezvelit coapsele. Mi le 
inchipui fierbinti. N-am insa timp de fleacuri. les, calm, zimbind, si agat un taxi. Macar 
pentru atit am malai. li dau soferului o adresa aiurea. Acasa ma-ntorc bineinteles cu 
metroul. 

Scula-i dementiala. O adevarata bijuterie. S-au intrecut pe ei insisi baietii de la Panasonic. 
Care va sa zica nu-s chiar inutili astia cu capul cit un sifonier. Imi atrage atentia o placuta 
argintie. "Don’t use more than six hours! We can't guarantee...!" Bla-bla-bla! Timpenii! 
Cine vrea garantii? 

Si-acum proba. Imi fixez discurile alea micute, cit o unghie, pe timple. Nici nu le simt. 
Arunc o privire intr-un ciob de oglinda, ca sa ma conving ca-s acolo. Sint. Trebuie numai 
sa apas play-ul si v-am pupat. Fara reglaje, fara nimic. Prospectul zice ca aparatul te 
citeste pe toate fetele si se adapteaza. Adica fiecare da ce poate si primeste cit are nevoie. 
Parca am mai auzit asta undeva... Si Pinochio era viu! 

Play! Un revelion in doi. Masenka, desi simplu imbracata, arata superb. Fusta neagra, 
dreapta, bluza rosie, din voal de matase. Mincam tot ceea ce-a pregatit ea, bem tot ceea 
ce-am cumparat eu. Dansam singuri, ca niciodata (nu-mi place sa ma bitii). Ne zgiim la 
programul stupid de la televizor. Ridem. Eu mult, ea putin. Dragut, ce mai! Ma simt 
nemaipomenit. Spre dimineata ma ia valul si tabar pe ea. Poate ca n-ar fi trebuit. E drept 
ca pudic n-am fost niciodata. Timid da, dar nu pudic. Ea intinde o mina si stinge lumina. 
Eu o aprind din nou. Ce va spuneam! Apoi... Se poate descrie asa ceva? Extaz. Ore 
intregi de extaz. Pina simt cum se aprinde ceva in mine. Teasta-mi pulseaza dureros. 
Imaginile fug. Intuneric. Intuneric viscos. Ma prabusesc. Nu! Nuuuu... 


Afisul cu "Metastaza". Am reusit deci sa decuplez. Dracu” stie cum! Are corpul meu un 
instinct de conservare ceva de speriat. Sint obosit mort. Alunec instantaneu in somn. O 
soiala mai degraba. Agitata, pustiitoare. Ma trezesc si mai sleit. Nenorocitul asta de 
aparat a dezvirginat ceva acolo, inauntrul meu. 

les si ma plimb putin. In locul cersetorului sta o tirfa clasica. Ridurile de pe git si miinile 
cu vene proeminente, ca niste rime, ii tradeaza virsta. N-are de lucru. De cind cu 
lacasurile de erotomecanica specia-i pe cale de disparitie. Supravietuieste doar de pe 
urma citorva romantici care nu reusesc sa tina pasul. De cureaua argintie ii atirna 
lbidotonul. Nici macar nu ridica privirea cind trec pe linga ea. E mai degraba apatica 
decit obosita. Ma asez pe trepte. 

- Zece parai simplu, cin's"*pe cu tot tacimul! Fara sadisme! Am cartela-n regula! Daca n- 
ai chef de tras mai bine cara-te! 

Asta si fac, nu inainte de a-i indesa in palma o hirtie mototolita de zece. Ma pierd in ceata 
galbuie. Uneori e placut sa mergi brambura fara sa vezi ce-i in jur. Cumpar un ziar de la 
Mohamed si ma intorc. Infulec niste biosin. Cu mina, direct din cutie. Are iz de carne. 
Imi sterg degetele naclaite de gelatina pe pantaloni. 

Fotoliul si play! Ne strecuram intr-o camera a hotelului Liliput. Incapem lejer amindoi. 
Trei pe doi jumate pe unu jumate e suficient. Cu dezbracatu-i mai complicat. Pentru ca ne 
incapatinam s-o facem deodata. Dupa un sfert de ora de ghionturi, miini incilcite, toale 
amestecate, ne umfla risul. Ea conecteaza aparatul holo. Eu despaturesc ziarul. "CRIMA 
DE LA «HAMPTON ELECTRONICS». Ieri seara domnul Hojimoto, intrind in 
magazinul binecunoscutei firme cu intentia de-a cumpara un robot de bucatarie, a gasit-o 
pe vinzatoare, Linda Nansen, de 24 de ani, necasatorita, intr-o balta de singe. Se pare ca, 
molestata fiind de o persoana neidentificata inca, s-a lovit in cadere cu capul de unul 
dintre rafturi, ceea ce i-a cauzat decesul pe loc. Politia a reusit, cu ajutorul unui sofer de 
taxi, al carui nume il pastram secret din motive lesne de inteles, sa realizeze portretul 
robot al asasinului. Deocamdata..." 

Stai, stai, puisor! Ceva nu-i in regula aici. Sint sau nu sint sub influenta diem-ului? Nu 
sint, pentru ca ziarul l-am cumparat de-adevaratelea. De la Mohamad cu care culegeam in 
copilarie sticle de prin ghene, ca sa facem bani pentru reviste porcoase. Sint, pentru ca 
Masenka zace linga mine. Ii simt coapsa dreapta peste genunchi. Cea stinga se lafaie la 
vreun metru mai incolo. Asta-i un amanunt, nu conteaza. Nu sint, pentru ca ma intreb 
daca sint sau nu sint. Ce bolnava de scula mai e si asta? M-a zapacit de m-a luat dracu”! 
Am luat-o razna! Clar! 

Inchid ochii si decuplez. Doar sint stapin pe mine, nu? Intind apoi mina stinga. Pipai. 
Masenka-i acolo. Ceea ce-am gasit ii apartine. Sa ma bata Dumnezeu daca nu-i apartine! 
Doar eu i-am "inventat" fiecare fir de par! O-ooo! Atunci zaresc doua ipoteze. Ori 
timpenia asta de aparat a modificat realitatea dupa cum a vrut cerebelul meu, ca sa nu 
spun cum au vrut muschii mei (doar ma consider “telectual, nu?), ori am intrat atit de bine 
in oniric, incit nici fecioara Maria nu ma mai scoate de-acolo. Nu, tot nu-i bine! Crima si 
visul nu se potrivesc de nici o culoare. Pina la urma si Masenka asta cu picioarele 
desfacute ma ingrijoreaza. 

Calm! Musca-te de nas si ordoneaza-ti gindurile. Incerc sa ma trezesc. Ma concentrez 
pina cind simt un lichid caldut scurgindu-mi-se pe buza superioara. Ma sterg cu dosul 
palmei. Deschid ochii. Singe. Scot o batista din buzunar si ma tamponez pina inceteaza 
hemoragia. N-am suferit de cind ma stiu de epistaxis. Batista? Nici batista n-am purtat tot 


de cind ma stiu. Privesc in Jos, in fata, in parti. Sint imbracat intr-un costum lux, de mina 
dreapta imi atirna o geanta de cel putin cinci sute, adica piele-piele, iar in fata, la vreo 
juma” de metru, ma sfideaza o usa... asta nu-i usa, e opera de arta. Ma trezesc sunind. 
Iese... Masenka? Seamana oricum foarte bine cu ea. E adevarat ca sinii ii sint cam lasati, 
sub ochii spalaciti atirna cearcane vinetii, parul e in dezordine... 

- Ce pastele ma-tii suni? Iar ti-ai pierdut cheia? Intilnirile astea "de afaceri" or sa te duca 
la delirium tremens. 

Intru fara un cuvint. Maninc. Beau un Courvoisier. Courvoisier? Ei da, Courvoisier! 
Masenka asta straina incepe sa se frece de mine. Tot mai insistent. Ca o mita-n calduri. 
Mi-e scirba. O resping violent si ma retrag in birou. Poate ca am si lovit-o. Printre hirtii 
se lafaie un diem grosolan. Sa-mi sara ochii de mai inteleg ceva. Visez. Evident visez. Un 
vis bolnav. Sa ies din el. Cit mai am timp. Imi pun casca hidoasa pe cap. Play! Ramin in 
birou. Nu stiu de ce. Habar n-am ce se intimpla. Intra doi smecheri in trenciuri negre. 
Fara sa ciocane. Unul seamana cu Goldstein. Fizionomie de timpit care nu stie de gluma. 
Celalalt a evadat, fara indoiala, din benzile desenate cu Superman. Mai bine raminea 
acolo. Printre umerii lor se iteste mutra imbicsita de farduri a doamnei Rivoletto. 
Bineinteles ca nu putea rata asa un show. 'Tot o sa-i fac de petrecanie intr-o buna zi. Incet, 
cu arta. Smecherii imi imping sub nas legitimatiile. Gest sec, dezinvolt, indelung exersat 
in fata oglinzii. Si eu ce dracu” sa fac, Doamne. Sint adevarati? Da, si Pinochio era viu! 
Nu, si Pinochio... 


Povestirea "Si Pinochio era viu" a fost publicata in Jurnalul SF, nr. 25, 1993. 


